ET
4.7.2022
Euroopa Liidu Teataja
C 257/3
Euroopa Kohtu (seitsmes koda) 12. mai 2022. aasta otsus – Euroopa Komisjon versus Bulgaaria Vabariik (Kohtuasi C-730/19) (1) (Liikmesriigi kohustuste rikkumine – Keskkond – Direktiiv 2008/50/EÜ – Välisõhu kvaliteet – Artikli 13 lõige 1 ja XI lisa – Vääveldioksiidi (SO2) piirtasemete süstemaatiline ja pidev ületamine piirkonnas BG0006 (Kagu-Bulgaaria) – Artikli 23 lõige 1 – XV lisa – Piirtasemete ületamise „võimalikult lühike“ ajavahemik – Asjakohased meetmed) (2022/C 257/03) Kohtumenetluse keel: bulgaaria Pooled Hageja: Euroopa Komisjon (esindajad: Y. Marinova ja E.
Manhaeve) Kostja: Bulgaaria Vabariik (esindajad: E. Petranova ja T. Mitova)
Resolutsioon 1) Kuna Bulgaaria Vabariik ei ole taganud, et piirkonnas BG0006 (Kagu-Bulgaaria) ei ületataks süstemaatiliselt ja pidevalt esiteks, alates 2007. aastast kuni 2018. aastani (k.a), vääveldioksiidi (SO2) tunnist piirtaset ja teiseks, alates 2007. aastast kuni 2018. aastani (k.a) – v. a aastad 2010 ja 2012 –, selle saasteaine päevast piirtaset, siis on Bulgaaria Vabariik rikkunud oma kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes selle XI lisaga, ning ei ole võtud alates 11. juunist 2010 sobivaid meetmeid, et tagada selles piirkonnas kehtestatud vääveldioksiidi (SO2) piirtasemetest kinnipidamine, ning eelkõige ei ole ta taganud, et õhukvaliteedikavades oleks ette nähtud sobivad meetmed tagamaks, et nende piirtasemete saavutamata jätmise ajavahemik jääks võimalikult lühikeseks, siis on ta rikkunud talle kõnealuse direktiivi artikli 23 lõikest 1 koostoimes selle XV lisa A jaotisega tulenevaid kohustusi.
2) Mõista kohtukulud välja Bulgaaria Vabariigilt.
(1)
ELT C 399, 25.11.2019.
Euroopa Kohtu (teine koda koda) 12. mai 2022. aasta otsus – Euroopa Komisjon versus Hansol Paper Co. Ltd, European Thermal Paper Association (ETPA) (Kohtuasi C-260/20) (1) (Apellatsioonkaebus – Dumping – Rakendusmäärus (EL) 2017/763 – Teatava Korea Vabariigist pärineva kerge termopaberi import – Lõplik dumpinguvastane tollimaks – Määrus (EL) 2016/1036 – Artiklid 6, 16 ja 18 – Tõend – Väljaspool dumpinguvastasele küsimustikule esitatud vastust esitatud teave – Dumpingu arvutamist mõjutav müügi kaalumine – Artikli 2 lõiked 1 ja 3 – Normaalväärtuse arvutamine – Arvutusmeetodite hierarhia – Artikli 3 lõiked 2 ja 3 – Kahju – Allalöömismarginaali arvutamine – Vastuapellatsioonkaebus – Artikli 2 lõige 11 – Dumpingu tegelik ulatus – Artikkel 18 – Dumpinguvastasele küsimustikule vastamisest vabastamine – Koostööst keeldumise puudumine) (2022/C 257/04) Kohtumenetluse keel: inglise Pooled Apellant: Euroopa Komisjon (esindajad: J.-F. Brakeland ja A.
Demeneix, hiljem J.-F. Brakeland ja G. Luengo)